Jacques Trémolet de Villers

Dr **Jacques Trémolet de Villers**  (bìrgerlig numma *Jacques Trémolet*; * 6. Septamber 1944 z’ Mende, Département Lozère) ìsch a frànzeescher Rachtsànwàlt ùn Àuitoor.

## sii Laawa
Dr Jacques Trémolet de Villers ìsch dr Sùhn vùm Rachtsànwàlt ùn Àbgoordnet’r Henri Trémolet de Villers. Àls Ànwàlt ìsch’r vù 1967 bis 1974 Pàrtner vùm Jean-Louis Tixier-Vignancour gsìì. Ànna 1974 hàt’r sii aigana Ànwàltsbüroo grìnda. Ar hàt àm Prozass ùms Äärwa vùm Émilien Maury, em Grìnder vù dr Prassagrupp Amaury-Le Parisien, mìtgmàcht. Àm And vù da Joohra 1990 hàt’r dr Milizsoldààt Paul Touvier vertaidigt, wo mìt Verbracha geega d’ Mänschhait ààklààgt worra-n-ìsch. Ìwwer dr Prozass hàt’r zwai Biacher gschrìewa, wù-n-’r behàuiptet hàt, àss dr Touvier unschuldig gsìì-n-ìsch. Àm Begrabniss vùm Touvier ìn dr Pàriiser Kìrìch Saint-Nicolas-du-Chardonnet ànna 1996 hàt’r d’ Grààbreed ghàlta. Ìn da Joohra 2000 ìsch’r Vertaidigungànwàlt vùm Prefäkt Jean-Charles Marchiani ùn vùm Àbgoordnet Pierre Bernard gsìì. Ìm Dezamber 2012 hàt’r dr Schtààbsfaldwaawel Henri Poncet vertaidigt, wù-n-’r mìt’m Mord vu’ma Iwoorer ààklààgt worra-n-ìsch. Wahrend dr Ärmìttlung ùm dr Tood vùm Schurnàlìscht Philippe de Dieuleveult, hàt’r ànna 2009 d’ Fàmìlia Dieuleveult vertaidigt. Schpeeter hàt’r dr Grààf vù Pàriis Jean d’Orléans vertaidigt ìm Prozass geega d’ Fondation Saint-Louis, fìr d’ Verwàltùng vùm keenigliga-n-Äärwa beààschpraacha. Ànna 2017 hàt’r z’ Avignon dr Mànn vertaidigt, wo s’ umschtrìttena Wark *Piss Christ* àbsìchtligerwiis bschaadigt ghàà hàt.

Àb da Joohra 1980 ìsch dr Trémolet de Villers Laiter vùm Bìldungszäntrum vù dr ICHTUS-Beweegung gsìì, wo-n-ìhr Ziil ìsch, kàthoolischa-n-Elita z’ bìlda. Ìm Nowamber 1989 hàt’r z’ Nizza àn dr Tààgung vù dr Desinformàzioon mìtgmàcht, wo vùm Ìnschtitüüt fìr d’ Schtüdia-n-um Desinformàzioon (em *Institut d'études de la désinformation*) orgànisiart worra-n-ìsch. Dia Ùnternammung hàt dr Nizzer Bìrgermaischter Jacques Médecin ùnterschtìtzt. Züadam ìsch dr Trémolet de Villers Presidànt gsìì vùm Àllgmainliga Verain vù da Frììnda vù dr Jeanne d’Arc. Ar ìsch àui Mìtglìed gsìì ìm Vorschtànd vùm Verain Secours de France, wo ìn da frànzeescha Opfer vùm Àlgeriakriag ghulfa hàt.

Dr Trémolet de Villers vertrìtt rachtsextreema, keenigsträija ùn tràdizionàlìschta Mainunga. Ar ìsch a Vertràuijter vùm ehamààliga Regiarungsminìschter Philippe de Villiers. Ar ìsch Ànwàlt vù dr rachtsràdikààla-n-Orgànisàzioon AGRIF, dr „Àllgmainliga-n-Àllianz geega Ràssischmus ùn fìr d’ Àchtung vù dr frànzeescha ùn krìschtliga Indäntitäät“. Sitter Septamber 2008 ìsch’r Moderàtoor vù dr Sandung *Libre journal de Jacques Trémolet de Villers* ùff Radio Courtoisie.

Ar ìsch dr Vàtter vùm Schurnàlìscht Vincent Trémolet de Villers.

## d’ Biacher, wo-n-’r gschrìewa hàt
* *Défendre l'homme : le message social de Jean-Paul II à la France*, CLC 1980
* *Paul Touvier est innocent*, Éditions Dominique Martin Morin 1990 
* *Immigration et nationalité : quelles réponses ?* (Üssg.) , Dominique Martin Morin 1991 
* *Tixier-Vignancour. Hommage*, Dominique Martin Morin 1991 
* *L'affaire Touvier : chronique d'un procès en idéologie*, Dominique Martin Morin 1994 
* *Aux Marches du Palais : Pierre-Antoine Berryer, avocat*, Dominique Martin Morin 1997
* *Heureux qui comme Ulysse et vingt-quatre autres poèmes que nous devrions savoir par cœur pour les dire à nos enfants*, Dominique Martin Morin 1998 
* *Lettres d'ailleurs au Prince qui vient*, Dominique Martin Morin 1999
* *Les Fleurs d'Ulysse*, Dominique Martin Morin 2000
* *Paroles de Rois*, Dominique Martin Morin 2001
* *Le rêve de Jules Lebridour : neuf contes de notre temps*, Dominique Martin Morin 2007 
* *Regards : 2006-2007*, Éditions de Paris 2008
* *Jeanne d'Arc. Le procès de Rouen (21 février-30 mai 1431)*, Les Belles Lettres 2016, 316 S.
* *En terrasse avec Cicéron*, Les Belles Lettres 2018, 160 S.

## d’ Üsszaichnunga, wo-n-’r bikumma hàt
* 1996: Prix des intellectuels indépendants fìr *Les Fleurs d'Ulysse*
* 2016: Jean-Ferré-Priis vù Radio Courtoisie, *ex aequo* mìt’m Philippe d'Hugues
* 2017: Prix Renaissance des lettres vùm Cercle renaissance
* 2017: Wartburg-Priis fìr Lìteràtüür, verliiha dur dr Mathusalem-Verlààg, fìrs Büach *Jeanne d’Arc : le procès de Rouen*

## Ainzelnoohwiisa